29.5.2014 Jurnalul Oficial al Uniunii Europene L 163/1 I (Acte legislative) REGULAMENTE REGULAMENTUL (UE) NR. 542/2014 AL PARLAMENTULUI EUROPEAN ȘI AL CONSILIULUI din 15 mai 2014 de modificare a Regulamentului (UE) nr. 1215/2012 în ceea ce priveşte normele aplicabile cu privire la Curtea unică în materie de brevete şi Curtea de Justiție din Benelux PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 81 alineatul (2) literele (a), (c) şi (e), având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic şi Social European (), hotărând în conformitate cu procedura legislativă ordinară (?), întrucât: (1) La 19 februarie 2013, Regatul Belgiei, Republica Bulgaria, Republica Cehă, Regatul Danemarcei, Republica Federală Germania, Republica Estonia, Irlanda, Republica Elenă, Republica Franceză, Republica Italiană, Republica Cipru, Republica Letonia, Republica Lituania, Marele Ducat al Luxemburgului, Ungaria, Republica Malta, Regatul Țărilor de Jos, Republica Austria, Republica Portugheză, România, Republica Slovenia, Republica Slovacă, Republica Finlanda, Regatul Suediei și Regatul Unit al Marii Britanii şi Irlandei de Nord au semnat Acordul privind Curtea unică în materie de brevete (?) (denumit în continuare „Acordul UPC”). Acordul UPC prevede intrarea sa în vigoare nu înainte de prima zi a celei de a patra luni de la data intrării în vigoare a modificărilor aduse Regulamentului (UE) nr. 1215/2012 al Parlamentului European și al Consiliului (“) în ceea ce privește relația regulamentului respectiv cu acordul UPC. (2)  La 15 octombrie 2012, Regatul Belgiei, Marele Ducat al Luxemburgului şi Regatul Țărilor de Jos, părți la Tratatul din 31 martie 1965 privind instituirea şi statutul Curţii de Justiție din Benelux (denumit în continuare „Tratatul Curţii de Justiție din Benelux”), au semnat un protocol de modificare a respectivului tratat. Protocolul respectiv a introdus posibilitatea transferării către Curtea de Justiţie din Benelux a competenței în anumite chestiuni care intră sub incidența Regulamentului (UE) nr. 1215/2012. (3) Este necesar să se reglementeze relația Regulamentului (UE) nr. 1215/2012 cu Acordul UPC și cu Tratatul Curții de Justiție din Benelux prin modificarea regulamentului respectiv. (4) Curtea unică în materie de brevete și Curtea de Justiţie din Benelux ar trebui considerate instanțe în înţelesul Regulamentului (UE) nr. 1215/2012 pentru a asigura securitate juridică şi previzibilitate pentru pârâții care ar putea fi acționați în justiție în fața acestor două instanțe într-un loc situat într-un stat membru diferit față de cel desemnat pe baza normelor din Regulamentul (UE) nr. 1215/2012. () Avizul din 26 februarie 2014 (nepublicat încă în Jurnalul Oficial). (?)) Poziţia Parlamentului European din 15 aprilie 2014 (nepublicată încă în Jurnalul Oficial) şi Decizia Consiliului din 6 mai 2014. () JO C 175, 20.6.2013, p. 1. () Regulamentul (UE) nr. 1215/2012 al Parlamentului European şi al Consiliului din 12 decembrie 2012 privind competența judiciară, recunoaşterea și executarea hotărârilor în materie civilă și comercială O L 351, 20.12.2022, p. 1).